2014. gada 16. septembrī Noteikumi Nr. 545

Rīgā (prot. Nr. 49 20.§)

**Grozījumi Ministru kabineta 2007. gada 8. maija noteikumos Nr. 297**

**"Rīgas Celtniecības koledžas nolikums"**

Izdoti saskaņā ar

Augstskolu likuma

10.1panta pirmo daļu

Izdarīt Ministru kabineta 2007. gada 8. maija noteikumos Nr. 297 "Rīgas Celtniecības koledžas nolikums" (Latvijas Vēstnesis, 2007, 76. nr.) šādus grozījumus:

1. Izteikt 6. punktu šādā redakcijā:

"6. Koledžas darbības pamatvirzieni ir šādi:

6.1. izstrādāt un īstenot arodizglītības, profesionālās vidējās izglītības un pirmā līmeņa profesionālās augstākās izglītības programmas būvniecības, restaurācijas un arhitektūras jomā;

6.2. īstenot izglītības procesu, veicināt izglītojamo personības attīstību un nodrošināt iespēju iegūt profesionālo izglītību un profesionālo kvalifikāciju atbilstoši izvēlētajai profesionālās izglītības programmai;

6.3. nodrošināt izglītojamiem iespēju sagatavoties izglītības turpināšanai."

2. Izteikt 32. punktu šādā redakcijā:

"32. Koledžā ir struktūrvienība, kas izstrādā un īsteno profesionālās vidējās izglītības un arodizglītības programmas. Struktūrvienību vada direktora vietnieks, un tā ir organizatoriski un finansiāli nošķirta no koledžas."

Ministru prezidente Laimdota Straujuma

Izglītības un zinātnes ministre Ina Druviete